wickkiey/tamil-wikipedia-chunked huggingface dataset:
# டோனி ஹில்

**அந்தோணி லாயிட் ஹில் **(Anthony Lloyd Hill) (பிறப்பு சூன் 26, 1951, ஆக்லாந்து), பரவலாக **டோனி ஹில்**என்று அறியப்படுபவர், நியூசிலாந்தின் பன்னாட்டுத் துடுப்பாட்ட நடுவர்களில் ஒருவர். தற்போதைய பன்னாட்டுத் துடுப்பாட்ட அவையின் மேற்தட்டு நடுவர் குழுவில் அங்கத்தினராக உள்ளார்.  
இவரது முதல் பன்னாட்டு அலுவல் நியூசிலாந்திற்கும் சிம்பாப்வேக்கும் இடையே மார்ச்சு 1998ஆம் ஆண்டு நேப்பியரில் நடந்த ஒருநாள் துடுப்பாட்டப் போட்டியில் துவங்கியது. பணியாற்றிய முதல் தேர்வு திசம்பர் 2001ஆம் ஆண்டு நியூசிலாந்து அணிக்கும் வங்காளதேசத் துடுப்பாட்ட அணிக்கும் ஹமில்டனில் நடந்த போட்டியாகும்.  
அவர் பன்னாட்டுத் துடுப்பாட்ட நடுவர் குழுவில் பணியாற்றியபோது நடுநிலை நடுவராக நியூசிலாந்திற்கு வெளியே அலுவல்கள் கொடுக்கப்பட்டார். அவற்றில் குறிப்பிடத்தக்கவையாக மார்ச்சு 2006ஆம் ஆண்டு யோகன்னசுபெர்க்கில் நடந்த தென்னாபிரிக்கா அணிக்கும் ஆத்திரேலியா அணிக்கும் இடையேயான மூன்றாவது தேர்வுப் போட்டியில் நடுவராக இருந்ததும் செயின்ட்.கிட்சில் 2007ஆம் ஆண்டு உலக கிண்ணத்தில் மூன்று பிரிவு ஏ ஆட்டங்களில் அலுவல் புரிந்ததுமாகும்.  
2009ஆம் ஆண்டு ஹில் பன்னாட்டுத் துடுப்பாட்ட அவையின் மேற்தட்டு நடுவர் குழுவில் நியமிக்கப்பட்டார்.
# டோனி ஹில்

## பன்னாட்டு நடுவராக புள்ளிவிவரம்

3 ஆகத்து 2010 தரவுகளின்படி:  
| முதல் | கடைசி | மொத்தம் |  |  |
| --- | --- | --- | --- | --- |
| **தேர்வுகள்** | நியூசிலாந்து எதிர் வங்காளதேசம் - செட்டான் பூங்கா, ஹமில்டன், திசம்பர் 2001 | ஆத்திரேலியா எதிர் இங்கிலாந்து - மெல்பேர்ண் துடுப்பாட்ட மைதானம், மெல்பேர்ண், திசம்பர் 2010 | 20 |  |
| **ஒ.ப.துகள்** | நியூசிலாந்து எதிர் சிம்பாப்வே - மெக்லீன் பூங்கா, நேப்பியர், மார்ச்சு 1998 | நியூசிலாந்து எதிர் ஆத்திரேலியா - மெக்லீன் பூங்கா, நேப்பியர், மார்ச்சு 1998 | 76 |  |
| **டி20கள்** | நியூசிலாந்து எதிர் ஆத்திரேலியா - ஈடன் பூங்கா, ஆக்லாந்து, பிப்ரவரி 2005 | இங்கிலாந்து எதிர் அயர்லாந்து - பிராவிடன்சு அரங்கம்,பிராவிடன்சு, மே 2010 | 16 | } |
# வங்காளதேச துடுப்பாட்ட வாரியம்

**வங்காளதேச துடுப்பாட்ட வாரியம் ** (Bangladesh Cricket Board, BCB), முன்னதாக வங்காளதேச துடுப்பாட்டக் கட்டுப்பாடு வாரியம், வங்காளதேசத்தில் துடுப்பாட்டத்தை நிர்வகிக்கின்ற முதன்மை அமைப்பாகும். தாக்காவில் தலைமையகத்தைக் கொண்டு வங்காளதேசத்தில் நடைபெறும் அனைத்து வகை துடுப்பாட்ட போட்டிகளையும் துடுப்பாட்ட அரங்குகளையும் கண்காணிப்பதுடன் வங்காளதேசத் துடுப்பாட்ட அணியின் தேர்வையும் மேலாண்மை செய்கிறது.
# வங்காளதேச துடுப்பாட்ட வாரியம்

## அரங்கங்கள்

**ஒ.ப.து. & தேர்வு அரங்கங்கள்**
1. சேர்-இ-பங்களா துடுப்பாட்ட அரங்கம், மிர்பூர், தாக்கா
1. நாராயண்கஞ்ச் ஓஸ்மானி அரங்கம், ்பாதுல்லா, நாராயண்கஞ்ச்
1. சிட்டகொங் கோட்ட விளையாட்டரங்கம், சிட்டகொங்
1. சகீத் சந்து விளையாட்டரங்கம், போக்ரா  
**ஒருநாள் துடுப்பாட்ட அரங்கங்கள்**
1. குல்னா கோட்ட விளையாட்டரங்கம், குல்னா  
**முந்தைய அரங்கங்கள்**
1. பங்கபந்து தேசிய விளையாட்டரங்கம், மோதிஜீல், தாக்கா
1. எம்ஏ அசீஸ் விளையாட்டரங்கம், சிட்டகொங்
# வங்காளதேச துடுப்பாட்ட வாரியம்

## பன்னாட்டுத் துடுப்பாட்ட அவையின் இருபது20 துடுப்பாட்டப் போட்டிகள், 2013

2013ஆம் ஆண்டு ப.து.அ இருபது20 வாகையாளர் போட்டிகளை வங்காளதேச துடுப்பாட்ட வாரியம் ஏற்று நடத்த தெரிந்தெடுக்கப்பட்டுள்ளது.
# வங்காளதேச துடுப்பாட்ட வாரியம்

## வெளியிணைப்புகள்

- "Tigercricket.com" - the official site of BCB
# சமிபாடு

**சமிபாடு** அல்லது **செரித்தல்** *(Digestion)* என்பது பெரிய அளவில் உள்ள கரையாத உணவு மூலக்கூறுகளை தண்ணீரில் கரையக்கூடிய சிறிய மூலக்கூறுகளாக சிதைக்கும் வளர்சிதைமாற்ற வினையாகும். இவ்வாறு சிதைக்கப்பட்ட சிறிய மூலக்கூறுகள் உறிஞ்சப்பட்டு, நீர்மநிலை குருதி நீர்மத்தினுள் சேர்த்துக்கொள்ளப்படுகிறது. சில உயிரினங்களில் இச்சிறிய மூலக்கூறுகள் சிறுகுடலால் உறிஞ்சப்பட்டு இரத்தத்தோடு சேர்த்துக்கொள்ளப்படுகிறது.  
செரிமானம் என்பது அனுசேபத்தின் ஒரு வடிவமாகும். பெரும்பாலும் உணவு எவ்வாறு உடைந்தது என்பதை அடிப்படையாகக் கொண்டு இதை இரண்டு செயல்முறைகளாக பிரிக்கிறார்கள். இயக்கமுறைச் செரிமானம் (mechanical digestion) மற்றும் வேதியியல் செரிமானம் (chemical digestion) என்பன இவ்விரண்டு முறைகளாகும். இயக்கமுறை செரிமானம் என்பது, உடல் இயக்கத்தால் பெரிய உணவு மூலக்கூறுகள் சிறிய துண்டுகளாக சிதைக்கப்படுவதாகும். செரிமான நொதிகளால் பெரிய உணவு மூலக்கூறுகள் சிறிய மூலக்கூறுகளாகச் சிதைக்கப்படுவதை வேதியியல் செரிமானம் என்பர்.
# சமிபாடு

## சொல் இலக்கணம்

செரித்தலின் அடிப்படையான வினையை விளக்குமாறு தமிழில் அதற்கு அறுத்தல் என்னும் சிறப்பான சொல் உண்டு. உணவைப் பிரிப்பதற்கு அறுத்தல் என்று பெயர்.  
திருவள்ளுவர்,  
:::::::::::::(குறள் 942)  
என்று கூறியதில் உள்ள “அற்றது போற்றி உணின்” என்னும் தொடரில் உள்ள **அற்றது** எனும் சொல் உண்ட உணவை முழுவதுமாகச் செரித்தல் என்பதைக் குறிக்கும்.
# சமிபாடு

## சமிபாட்டுத் தொகுதி

சமிபாட்டில் உள்ளான சமிபாடு, வெளியான சமிபாடு என இரண்டு வகைகள் உள்ளன. படிவளர்ச்சி வரலாற்றின் ஆரம்ப நிலைகளில், வெளியான சமிபாடே நிகழ்ந்தது. பங்கசு போன்ற சில உயிரினங்கள் தற்போதும் அவ்வாறான சமிபாட்டு முறையையே பின்பற்றுகின்றன. இந்த முறையில், உயிரினத்தைச் சூழவுள்ள சுற்றுச்சூழலில், நொதியங்கள் சுரக்கப்பட்டு, அவற்றினால் சிறு மூலக்கூறுகளாக்கப்படும் கரிமப் பொருட்கள், பின்னர் உயிரினத்தினுள்ளே பரவல் மூலம் உள்ளெடுக்கப்படும். அதேவேளை விலங்குகளில் காணப்படும் இரையகக் குடற்பாதையில் உள்ளான சமிபாடு நிகழும். குழாய் போன்ற வடிவிலான இந்த இரையகக் குடற்பாதையினுள்ளே நொதியங்கள் சுரக்கப்பட்டு, உள்ளாகவே மூலக்கூறுகள் உடைக்கப்பட்டு, சிறிய மூலக்கூறுகள் அகத்துறிஞ்சப்படும். உள்ளான வேதியியல் சூழல் மிகவும் கட்டுப்பாட்டான முறையில் இருப்பதனாலும், அதிகளவிலான மூலக்கூறுகள் அகத்துறிஞ்சப்படும் என்பதனாலும், இந்த உள்ளான சமிபாடே மிகவும் வினைத்திறனானதாக இருக்கிறது.
# சமிபாடு

## விசேட உறுப்புகள்

தங்களது உணவைச் சமிபாடடையச் செய்வதற்கு உதவுவதற்காக விலங்குகள் அலகுகள், நாக்கு, பற்கள் போன்ற பரிணாமமடைந்த உறுப்புக்களைக் கொண்டுள்ளன.
# சமிபாடு

## விசேட உறுப்புகள்

### அலகுகள்

பறவைகள் தமது சூழலியல் முடுக்குக்கு இசைவான எலும்புகளால் உருவான அலகுகளைக் கொண்டுள்ளன. இவற்றின் மூலம் பழங்கள், விதைகள், பூச்சிகள் என்பவற்றைப் பறவைகள் இலகுவில் உட்கொள்கின்றன.
# சமிபாடு

## விசேட உறுப்புகள்

### நாக்கு

நாக்கு, வாயின் அடியில் எலும்போடு இணைக்கப்பட்ட எலும்புத்தசை என்னும் வகையைச் சேர்ந்த இளஞ்சிவப்பு நிறத் தசை ஆகும். இது வாயில் இடும் உணவை பற்கள் மெல்லுவதற்குத் ஏற்றாற்போல் நகர்த்தியும், புரட்டியும், திருப்பியும், மென்ற உணவை விழுங்கி உணவுக் குழாய்க்குள்ளே தள்ளியும் உதவுகின்றது.
# சமிபாடு

## விசேட உறுப்புகள்

### பல்

பல் பெரும்பாலான முதுகெலும்பி வகையான விலங்குகளின் தாடையில் காணப்படுகின்றது. இது உணவைக் கிழித்து, விறாண்டி, சப்பி உண்பதற்கு உதவியாக உள்ளது. பற்கள் வெள்ளை அல்லது வெளிர் மஞ்சள் நிறத்தில் ஆனவையாகும். பற்கள் எலும்புகளால் ஆனவையல்ல. மாறாக அடர்த்தி மற்றும் கடினத்தன்மை உள்ள பல் மிளிரி, பற்சீமெந்து, பன்முதல், பன்மச்சை போன்ற இழையங்களால் ஆனவை. மனிதப் பற்கள் இரத்தம் மற்றும் நரம்பு என்பவற்றுடன் நேரடித்தொடர்பில் இருக்கின்றன.  
விலங்குகளின் பற்களின் வடிவம், உருவளவு மற்றும் எண்ணிக்கை என்பன அவை உட்கொள்ளும் உணவில் தங்கியுள்ளன. உதாரணத்திற்கு தாவர உண்ணிகள் தாவரப் பாகங்களினை அரைத்து உண்ண அதிக எண்ணிக்கையான கடைவாய்ப் பற்களைக் கொண்டுள்ளன. அதேவேளை விலங்கு உண்ணிகள் விருத்தியடைந்த வெட்டும் பற்களைக் கொண்டுள்ளன.
# சமிபாடு

## விசேட நடத்தைகள்

அசைபோடும் அல்லது இரைமீட்கும் விலங்கினங்களில், உணவானது முழுமையாக விழுங்கப்பட்டுச் சேமிக்கப்பட்டு, பின்னர் மீண்டும் வாயினுள் எடுத்து அரைத்து விழுங்கப்படும். சில பறவைகள் சமிபாடடையாத உண்ணப்பட்ட உணவை மீள வாய்க்கு எடுத்து, அவற்றின் குஞ்சுகளுக்குக் கொடுக்கும்.  
சில சுறா வகை உயிரினங்கள், தேவையற்ற பொருட்களை வெளியேற்றுவதற்காக, தமது இரைப்பையை உள்புறம் வெளிப்புறமாக வாயினூடாக வெளியே தள்ளிப் பின்னர் உள்ளெடுக்கும்.  
முயல், மற்றும் சில கொறிணிகள் சமிபாடடையாத உணவை, முக்கியமாக நார்வகை உணவை, மீள் சமிபாட்டுக்கு உட்படுத்துவதற்காக தமது மலத்தை உண்ணும் இயல்பைக் கொண்டுள்ளன. யானை, பாண்டா கரடி, கோவாலா போன்ற சில விலங்கினங்களில் இளம் குட்டிகள், தாயின் மலத்தை உண்ணும் பழக்கம் உள்ளது. இளம் விலங்குகளின் குடலில் சமிபாட்டுக்குத் தேவையான நுண்ணுயிர்கள் இல்லாதிருப்பதால், அவற்றை தாயின் மலத்தை உண்ணுவதன் மூலம் இளம் குட்டிகள் பெற்றுக்கொள்கின்றன.
# சமிபாடு

## மனிதனின் உடலில் செரித்தல் செயல்முறைகள்

மனித சீரணமண்டலம் வாயில் தொடங்கி மலவாய் வரை நீண்டிருக்கிறது. உணவு வாய்க்குள் வந்தவுடன் மெல்லுதல் என்ற உடலியக்கச் செயலால் செரித்தல் செயல்முறை ஆரம்பமாகிறது. உணவு பற்களால் அரைக்கப்படுகிறது. நாக்கின் உதவியால் கலக்கப்படுகிறது. உமிழ்நீர்ச் சுரப்பிகள் சுரக்கும் உமிழ்நீர் இங்கு உணவுடன் சேர்க்கப்படுகிறது. கோழை உணவுக்கு வழவழப்பைக் கொடுக்கிறது. ஐதரசன் கார்பனேட்டு காரத்தன்மையைக் கட்டுபடுத்தி அமைலேசு நொதியை ஊக்குகிறது. இதனால் உணவிலுள்ள மாவுச்சத்தின் ஒரு பகுதி செரிக்கப்படுகிறது. இந்நிலையில் உணவு சிறிய சிறிய துண்டுகளாக கவளம் போல நீர்மக்குழம்பு வடிவில் காணப்படும். தொண்டைக்குழி தசைகள் வழியாக உணவுக்குழாயை அடைந்து, தொடர் அலை இயக்கம் மூலம் இரைப்பையைச் சேர்கிறது. இரைப்பையை அடையும் உணவு வளர்சிதை மாற்றம் மூலம் சீரணிக்கப்பட்டு, சத்துக்களும், கனிமங்களும், உயிர்சத்துகளும் உட்கிரகிக்கப்படுகின்றன. புரதம், கொழுப்பு, மாவுச்சத்துகள் முதலியன எளிதாக சிதைக்கப்பட்டு கிரகிக்கப்படுகின்றன. பின்னர் உணவு சிறுகுடல், பெருங்குடல் என நகர்கிறது. செரிக்கப்படாத உணவு இறுதியாக மலக்குடல் வழியாக வந்து மலவாய் மூலம் வெளியேற்றப்படுகிறது.
# சமிபாடு

## ஊட்டக்கூறுகளின் சமிபாடு

### புரதச் செரிமானம்

புரதங்களின் செரிமானம் இரைப்பையில் ஆரம்பமாகிறது. இங்குள்ள பெப்சின் நொதி புரதங்களை பாலி பெப்டைட்டுக்களாக உடைக்கிறது. மனித இரைப்பையில் பெப்சினும் கணையத்தில் டிரிப்சின் மற்றும் கைமோ டிரிப்சினும் சுரக்கின்றன. புரதம் முற்றிலுமாக உடைக்கப்பட்ட நிலையில் அமினோ அமிலங்களாக மாற்றப்படுகின்றன. இவற்றின் செரிமான நடவடிக்கைகள் சிறுகுடலுக்குள்ளும், சிறுகுடல் மேற்பரப்பிலும் நடைபெறும்.
# சமிபாடு

## ஊட்டக்கூறுகளின் சமிபாடு

### கொழுப்புச் செரிமானம்

கொழுப்புச் சமிபாட்டின் ஒரு பகுதி வாயினுள்ளேயே ஆரம்பிக்கிறது. நாக்குச் சுரப்பிகளால் சுரக்கப்படும் லைப்பேசு நொதியம் வாயினுள்ளே இருக்கும் உணவில் இருக்கும் குறுகிய சங்கிலிகளாலான கொழுமியங்களை இரு கிளிசரைட்டுக்களாக உடைக்கும். இருப்பினும் பெரும்பான்மையான கொழுப்பின் செரிமானம் சிறுகுடலிலேயே நடைபெறுகிறது. சிறுகுடலிலிருக்கும் கொழுப்பு கலந்த உணவு கணையத்தில் இலிப்பேசு நொதியம் சுரக்கப்படுவதையும், கல்லீரலில் இருந்து பித்தநீர் வெளியேறுவதையும் தூண்டுகிறது. பித்தநீரானது கொழுப்புணவை குழம்பாக்குவதன்மூலம் கொழுப்பு அமில அகத்துறிஞ்சலுக்கு உதவும். கொழுப்புணவானது கொழுப்பமிலங்களாகவும், ஒரு கிளிசரைட்டு, இரு கிளிசரைட்டுக்களாகவும் மாற்றமடையும். கிளிசரைட்டு மூலக்கூறுகள் உருவாவதில்லை.
# சமிபாடு

## ஊட்டக்கூறுகளின் சமிபாடு

### மாப்பொருள் செரிமானம்

உண்ணப்படும் உணவில் உள்ள மாப்பொருள் பொதுவாக பல்சக்கரைட்டான அமைலேசு வடிவில் காணப்படும். முதலில் உமிழ்நீரில் உள்ள ஆல்பா அமைலேசால் இது உடைக்கப்படுகிறது. பின்னர் உணவு சிறுகுடலை அடையும்போது இதேபோன்ற கணையத்தில் சுரக்கப்படும் அமைலேசு நொதியத்தால் மேலும் சிதைக்கப்படுகின்றது. சிறுகுடலின் மேற்பரப்பு உயிரணுக்களால் சுரக்கப்படும் நொதி இதை குளுகோசாக மாற்றுகிறது. இக்குளுகோசு சளிச்சவ்வு உயிரணுக்களால் உட்கிரகிக்கப்படுகிறது. உண்ணப்படும் உணவிலுள்ள எல்லா கார்போஹைரேட்டு மூலக்கூறுகளும் உணவு சிறுகுடலின் கடைசி பாகமான இலியத்தினை அடையும் முன்னரே உட்கிரகிக்கப்படுகின்றன. பொதுவாக குளுக்கோசு, மோல்ட்டோசு ஆகிய எளிய மூலக்கூறுகள் இலகுவாக அகத்துறிஞ்சப்படுகின்றன.
இலக்டோசானது லக்டேசு நொதியத்தால் குளுக்கோசாகவும், கலக்டோசாகவும் உடைக்கப்பட்டு அகத்துறிஞ்சப்படும். சுக்குரோசு ஆனது சுக்குரேசு நொதியத்தால் குளுக்கோசு, பிரக்டோசாக உடைக்கப்பட்டு அகத்துறிஞ்சப்படும்.
# சமிபாடு

## சமிபாட்டு இயக்குநீர்கள்

சமிபாட்டில் உதவும் இயக்குநீர்களின் தொழிற்பாடு வெவ்வேறுவகை முதுகெலும்பிகளில் வேறுபட்டுக் காணப்படும்.
பாலூட்டிகளில் சமிபாட்டிற்கு உதவவும், அதனை ஒழுங்குபடுத்தவும் பல இயக்குநீர்கள் காணப்படுகின்றன.
- காசுட்ரின் (gastrin) - இது இரைப்பையில் சுரக்கப்படும் இயக்குநீராகும். இது இரைப்பைச் சுரப்பிகளைத் தூண்டி, பெப்சினோசன் என்னும் ஒரு நொதிய முன்னோடியையும் ஐட்ரோகுளோரிக் காடியையும் சுரக்கச் செய்கிறது. பெப்சினோசனின் இயக்கநிலை நொதியம் பெப்சின் ஆகும். இரைப்பையைச் சென்றடையும் உணவே காசுட்ரினைச் சுரக்கச் செய்கிறது. குறைந்த காரகாடித்தன்மை இருக்கையில் இதன் சுரப்பு நிறுத்தப்படும்.
- செக்ரிட்டின் (secretin) - இது முன்சிறுகுடலில் இருக்கும் உயிரணுக்களால் சுரக்கப்படும் இயக்குநீராகும். இது கணையத்தில் சோடியம் இரு கார்பனேற்றுச் சுரப்பிற்கான சைகையை வழங்குவதுடன், கல்லீரலில் பித்தநீர்ச் சுரப்பையும் தூண்டுகிறது. இதன் தொழிற்பாடு இரைப்பைப்பாகு அல்லது உணவுச் செரிகலவையின் (chyme) காரத்தன்மையில் தங்கியிருக்கும். சோடியம் இரு கார்பனேற்று இரைப்பையிலிருந்து வரும் இரைப்பைப்பாகைன் காடித்தன்மையைச் நடுநிலையாக்க உதவும்.
- கொலெக்கிசுட்டொக்கினின் (cholecystokinin - CCK) - இது சிறுகுடலில், முக்கியமாக முதல் பகுதியான முன்சிறுகுடலினாலும், இரண்டாம் பகுதியான :en:Jejunum இனாலும் சுரக்கப்படும் ஒரு இயக்குநீராகும். இது கணையத்தில் சமிபாட்டு நொதியங்கள் சுரப்பினைத் தூண்டுவதுடன், பித்தப்பையைச் சுருங்கச் செய்வதன்மூலம், அங்கிருந்து பித்தநீர் வெளியேறி முன்சிறுகுடலைச் சென்றடைய உதவும். இதன் தொழிற்பாடு இரைப்பைப்பாகில் இருக்கும் கொழுப்பின் அளவில் தங்கியிருக்கும்.
- இரைப்பை மட்டுப்படுத்தும் இயக்குநீர் (GIP - Gastric Inhibitory Peptide) - இந்த இயக்குநீர் முன்சிறுகுடலில் சுரக்கப்படும். இதன் முக்கிய தொழிற்பாடு, காசுட்ரினின் இயக்கத்திற்கு எதிர்வினை அளிப்பதாகும். அதன் மூலம் இரைப்பைச் சுரப்பிகளின் தொழிற்பாட்டைக் மட்டுப்படுத்தும்.
- மோட்டிலின் (Motilin) - இது முன்சிறுகுடலில் சுரக்கப்பட்டு, இரையக்கக் குடற்பாதையில் மின்னலை தொழிற்பாட்டினால் ஏற்படும் அசைவைக் கூட்டும். அத்துடன் பெப்சின் சுரப்பைத் தூண்டும்.
இவை தவிர, பசியை ஒழுங்குபடுத்தும் கிரேலின் (Ghrelin), பெப்டைட் YY (Peptide YY) இயக்குநீர்களும் இரையகக் குடற்பாதையில் சுரக்கப்படுகின்றன. கிரேலின் இயக்குநீரானது, உணவு சமிபாட்டுத் தொகுதியில் இல்லாத நிலையில், பசியைத் தூண்டுவதாகவும், பெப்டைட் YY இயக்குநீரானது பசியை மட்டுப்படுத்தும் தன்மையுள்ளதாகவும் இருக்கின்றது. இவையிரண்டும் மூளையுடன் இணைந்து, ஆற்றல் தேவைக்கான உணவு உள்ளெடுத்தலை ஒழுங்குபடுத்துகின்றன.
# நூர் இனாயத் கான்

**நூர் இனாயத் கான்** (*Noor Inayat Khan* அல்லது *Nora Baker*, சனவரி 1, 1914 - செப்டம்பர் 13, 1944), இந்திய முஸ்லிம் இனத்தவர். இரண்டாம் உலகப் போரின் போது பிரித்தானியாவின் சிறப்பு உளவுப் பிரிவில் (எஸ்.ஒ.இ.) ரகசிய உளவாளியாக இருந்தவர். பிரான்சை நாட்சி செருமனி கைப்பற்றியிருந்த போது பிரெஞ்சு எதிர்ப்பு இராணுவத்தினரின் உதவிக்காக அங்கு அனுப்பப்பட்டார். முதலாவது பெண் வானொலி இயக்குநராக அங்கு மாடலீன் என்ற பெயரில் பணியாற்றி லண்டனுக்கு உளவுப் பணியாற்றி வந்தார். இவர் இட்லரின் இரகசியப் படையினரால் 1943 அக்டோபர் 13 ஆம் நாள் பாரிசில் கைது செய்யப்பட்டு செருமனியில் உள்ள டேச்சு நாட்சி வதை முகாமிற்கு அனுப்பப்பட்டார். அங்கு அவர் வேறு மூன்று பெண் கைதிகளுடன் சேர்த்து 1944 செப்டம்பர் 13 ஆம் நாள் சுட்டுக் கொல்லப்பட்டார்.
# வாடிவாசல்

**வாடிவாசல்** (vadi vasal) என்பது ஜல்லிக்கட்டின் போது காளைகளை ஒவ்வொன்றாக அவிழ்த்து விடும் இடம் ஆகும். இவ்வாசலைத் தாண்டும் முன் காளைகளின் மூக்கணாங்கயிறு உள்ளிட்ட அனைத்துப் பிணைப்புகளையும் அறுத்து விடுவர். அலங்காநல்லூர் ஜல்லிக்கட்டில் வாடிவாசல் பயன்படுத்தப்படும். மாடுபிடி வீரர்கள் வாடிவாசலைப் பார்த்தபடியே இருப்பர். ஆனால் சில ஜல்லிக்கட்டு நிகழ்வுகளில் வாடிவாசல் இல்லாமல் நாலாப்பக்கங்களிலிருந்தும் மாடுகளைத் திறந்து விடும் வழக்கமும் உள்ளது. எந்தப் பக்கத்திலிருந்து காளை பாயப் போகிறது என்றே தெரியாது.  
வாடிவாசல் என்ற பெயரில் ஜல்லிக்கட்டை மையமாகக் கொண்டு சி. சு. செல்லப்பா ஒரு நாவல் எழுதியுள்ளார்.
# ஆரி முலிச்

**ஆரி முலிச்** (*Harry Kurt Victor Mulisch*, ஹாரி குர்ட் விக்டர் முலிஷ், சூலை 29, 1927 – அக்டோபர் 30, 2010) நெதர்லாந்து நாட்டைச் சேர்ந்த ஓர் புகழ்பெற்ற டச்சு எழுத்தாளர். 30க்கும் மேற்பட்ட புதினங்கள், நாடகங்கள், கட்டுரைகள், கவிதைகள் மற்றும் மெய்யியல் சிந்தனைகளை எழுதியுள்ளார்.  
போருக்குப் பிந்தைய டச்சு இலக்கியத்தில் வில்லெம் பிரடெரிக் ஹெர்மன்ஸ், கெரார்ட் ரேவ் ஆகியாருடன் "தலைசிறந்த மூவர்" எனக் கருதப்படுகிறார். அவருடைய புதினம் *த அஸ்ஸால்ட்* ஓர் திரைப்படமாக எடுக்கப்பட்டு கோல்டன் குளோப், ஆசுகார் விருதுகளைப் பெற்றது. 2007 வாக்கெடுப்பொன்றில் அவரது 1992 புதினம் *த டிஸ்கவரி ஆஃப் ஹெவன்*, "என்றைக்குமான மிகச் சிறந்த டச்சு புத்தகம்". என தெரிவு செய்யப்பட்டது.  
முலிச்சின் கண்கண்ணாடிகளும் புகைக்குழலும் மிகவும் அறியப்பட்டவை.
# 1831

**1831** (**MDCCCXXXI**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய 12 நாட்கள் பின்தங்கிய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.
# 1831

## நிகழ்வுகள்

- மார்ச் 29 – ஒட்டோமான் பேரரசுக்கு எதிரான பெரும் பொசுனியக் கிளர்ச்சி ஆரம்பமானது.
- மார்ச் 30 - யாழ்ப்பாணம், மானிப்பாயில் அமெரிக்க மிஷன் கட்டிடங்கள் தீப்பிடித்து அழிந்தன.
- ஏப்ரல் 11 - உருகுவேயில் சல்சிபுதிஸ் என்ற இடத்தில் நூற்றுக்கணக்கான சருவா இனத்தவர் படுகொலை செய்யப்பட்டனர்.
- ஏப்ரல் 18 – அலபாமா பல்கலைக்கழகம் நிறுவப்பட்டது.
- சூலை 21 – பெல்ஜியத்தின் முதலாவது ஆரசனாக முதலாம் லெயோப்போல்ட் முடி சூடினார்.
- ஆகத்து 2 – பெல்ஜியத்தை பத்து நாட்களாக முற்றுகையிட்ட டச்சு இராணுவத்தினரை பிரெஞ்சு இராணுவம் தடுத்து நிறுத்தியது.
- ஆகத்து 21 – வேர்ஜீனியாவில் நாட் டர்னரின் அடிமைக் கிளர்ச்சி ஆரம்பம்.
- செப்டம்பர் 6–8 – உருசியர்கள் போலந்து தலைநகரைக் கைப்பற்றினர்.
- அக்டோபர் 23 - இலங்கைக்கான பிரித்தானிய ஆளுநராக நியமிக்கப்பட்ட சேர் ராபர்ட் வில்மொட் பதவியேற்க இலங்கை வந்தார்.
- நவம்பர் 5 - ஐக்கிய அமெரிக்காவில் அடிமைக் கிளர்ச்சியில் ஈடுபட்ட நாட் டர்னர் வேர்ஜீனியாவில் குற்றவாளியாகக் காணப்பட்டு தூக்குத் தண்டனை அறிவிக்கப்பட்டது.
- நவம்பர் 7 – பிரேசிலில் அடிமைத் தொழில் தடை செய்யப்பட்டது.
- நவம்பர் 11 - ஐக்கிய அமெரிக்காவில் அடிமைக் கிளர்ச்சியில் ஈடுபட்ட நாட் டர்னர் தூக்கிலிடப்பட்டார்.
- டிசம்பர் 27 - சார்ல்ஸ் டார்வின் உயிரினங்களின் படிவளர்ச்சிக் கொள்கை பற்றிய ஆய்வுக்காக தென்னமெரிக்கா நோக்கிப் புறப்பட்டார்.
# 1831

## தேதி அறியப்படாத நிகழ்வுகள்

- யாழ்ப்பாணத்தில் மக்கள்தொகை 146,528 ஆகக் கணக்கிடப்பட்டது.
- சிட்னி மோர்னிங் ஹெரால்ட் பத்திரிகை முதன் முதலில் வெளிவந்தது.
- பிரெஞ்சுப் பயிற்சி பெற்ற முகமது அலி தலைமையிலான எகிப்தியப் படையினர் சிரியாவைக் கைப்பற்றினர்.
# 1831

## பிறப்புகள்

- ஜனவரி 3 - சாவித்திரி பாய் புலே (Savitribai Phule) இந்தியாவின் முதல் பெண் ஆசிரியர் மற்றும் பெண்களுக்கென முதல் பள்ளி துவங்கியவர்.
- சூன் 13 - ஜேம்ஸ் கிளார்க் மக்ஸ்வெல், கணிதவியலாளர், இயற்பியலாளர் (இ. 1879)
- நவம்பர் 19 - ஜேம்ஸ் கார்ஃபீல்ட், ஐக்கிய அமெரிக்காவின் 20வது குடியரசுத் தலைவர் (இ. 1881)
# 1831

## இறப்புகள்

- நவம்பர் 11 - நாட் டர்னர், ஐக்கிய அமெரிக்காவில் அடிமைக் கிளர்ச்சி செய்தவர் (பி. 1800)
- நவம்பர் 14 - எகல், இடாய்ச்சு மெய்யியல் அறிஞர் (பி. 1770)
# செப்பலின் நடவடிக்கை

**செப்பலின் நடவடிக்கை** (*Operation Zeppelin*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு ஏமாற்று நடவடிக்கை (deception operation). இது, நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீதான படையெடுப்பு நிகழும் இடத்தை ஜெர்மானிய போர் உத்தியாளர்கள் கணிக்காது இருக்கவும், அவர்களது கவனத்தை வேறு இடங்களின் மீது திசை திருப்பவும் நேச நாடுகளால் மேற்கொள்ளப்பட்ட பாடிகார்ட் நடவடிக்கையின் ஒரு பகுதியாகும்.  
இந்த நடவடிக்கையில் மத்தியதரைக் கடல் பகுதியில் ஒரு நேச நாட்டு கடல்வழிப் படையெடுப்பு நிகழப்போகிறது என்று ஜெர்மானியர்களை நம்பவைக்க முயற்சிகள் மேற்கொள்ளப்பட்டன. கிரீட் தீவு, மேற்கு கிரீஸ், ரொமேனியக் கருங்கடல் கடற்கரை ஆகிய பகுதிகளில் ஏதேனும் ஒன்றில் படையெடுப்பு நிகழலாம் என்று அறிகுறிகள் உண்டாக்கப்பட்டன.
# அயர்ன்சைட் நடவடிக்கை

**அயர்ன்சைட் நடவடிக்கை** (*Operation Ironside*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு ஏமாற்று நடவடிக்கை (deception operation). இது, நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீதான படையெடுப்பு நிகழும் இடத்தை ஜெர்மானிய போர் உத்தியாளர்கள் கணிக்காது இருக்கவும், அவர்களது கவனத்தை வேறு இடங்களின் மீது திசை திருப்பவும் நேச நாடுகளால் மேற்கொள்ளப்பட்ட பாடிகார்ட் நடவடிக்கையின் ஒரு பகுதியாகும். இந்த நடவடிக்கையில் நேச நாட்டு கடல்வழிப் படையெடுப்பு பிரான்சின் பிஸ்கே குடா பகுதியில் போர்டோ நகர் அருகே நிகழ்ப்போவதாக ஜெர்மானியர்களை நம்ப வைக்க முயற்சிகள் மேற்கொள்ளப்பட்டன.
# பொர்தோ

**பொர்தோ** பிரான்சின் நகரங்களின் ஒன்று. தென்மேற்கு பிரான்சில் அட்லாண்டிக் கடற்கரை அருகில் கரோன் ஆற்றங்கரையில் அமைந்துள்ளது. இது ஒரு துறைமுக நகரம். இதன் மக்கள்தொகை 250,082 (2008 கணக்கு). அதன் புறநகர் மற்றும் துணை நகரங்களுடன் இணைத்து பொர்த்தோ, பொர்த்தோ மெட்ரோபோலின் மையமாக அமைகிறது; இதன் மக்கள் தொகை பிரான்சு நாட்டின் ஒன்பதாவது மிகப் பெரிய மக்கள் தொகையான 737,492(2012) ஆகும். இது அக்குவிட்டென் பகுதியின் தலைநகரம் மட்டுமல்லாமல் கிரொண்டேவின் ப்ரிஃபெக்சரும் ஆகும். இந்நகரவாசிகளை பொர்டெலைஸ்(ஆண்கள்) எனவும் பொர்டெலைசெஸ்(பெண்கள்) எனவும் அழைப்பதுண்டு. பொர்டெலைஸ் என்பது அந்த நகரத்தையோ அல்லது அதை சுற்றியுள்ள பகுதியையோ கூட குறிக்கும்.  
இந்நகரத்தின் செல்லப் பெயர் ”லா பெர்லெ டி அக்குவிட்டென்” [La perle d'Aquitaine (The Pearl of Aquitaine)] மற்றும் லா பெல் எண்டொர்மி [La Belle Endormie (Sleeping Beauty)] என்பதாகும். இது, பழைய மையத்திலுள்ள சுவர்களில் மாசுபாடினால் படிந்திருக்கக்கூடிய கருப்பு மாசினால் சூட்டப்பட்ட பெயர் ஆகும். ஆனால் தற்பொழுது, இந்நகரின் ஒரு பகுதி கிட்டத்தட்ட முற்றிலுமாக புதுப்பிக்கப்பட்டுள்ளது.  
பொர்த்தோ உலகின் மிகப் பெரிய மது தொழில் துரையின் தலையங்கம் ஆகும். இது உலகின் முக்கிய மது கண்காட்சியான வயினெக்ச்போவின் (Vinexpo) பிறப்பிடமாகும். இந்நகரம் தனது மது விற்பனையின் மூலம் ஆண்டிற்கு 14.5 பில்லியன் வரை வருமானம் ஈட்டுகிறது. பொர்த்தோ மதுவானது இவ்விடத்தில் எட்டாம் நூற்றாண்டு முதல் தயாரிக்கப்பட்டு வருகிறது என்று வரலாறு கூறுகிறது. இதன் வரலாற்று சிறப்பு மிக்க பகுதி யுனெச்கோ உலக பாரம்பரிய வரிசையில் (UNESCO World Heritage List), பதினெட்டாம் நூற்றாண்டின் “சிறந்த நகர்ப்புற மற்றும் கட்டடக்கலையின் குழுமம்” என பாராட்டப் பெற்றுள்ளது.
# துடுப்பாட்ட உலகக்கிண்ண இறுதிப் போட்டி 1975

**துடுப்பாட்ட உலகக்கிண்ண இறுதிப்போட்டி 1975** (*1975 Cricket World Cup Final*, கிரிக்கெட் உலகக்கோப்பை இறுதிப்போட்டி 1975) என்பது ஒருநாள் பன்னாட்டுத் துடுப்பாட்டப் போட்டிகளின் முதலாவது உலகக் கிண்ணத்துக்காக இடம்பெற்ற சுற்றுப் போட்டிகளின் இறுதிப் போட்டி பற்றியதாகும். இப்போட்டி 1975 சூன் 21 ஆம் நாள் ல்ண்டனில் லோர்ட்ஸ் துடுப்பாட்ட அரங்கில் நடைபெற்றது. கிளைவ் லொயிட் தலைமையிலான மேற்கிந்தியத்தீவுகள் அணி இறுதிப் போட்டியில் ஆத்திரேலிய அணிக்கு எதிராக ஆடி முதலாவது உலககிண்ணத்தைப் பெற்றுக் கொண்டது.
# துடுப்பாட்ட உலகக்கிண்ண இறுதிப் போட்டி 1975

## நடைபெற்ற திகதி

**21 சூன் 1975** இறுதிப் போட்டியில். ஓர் அணிக்கு 60 ஓவர்கள் விளையாடக் கொடுக்கப்பட்டது.
# துடுப்பாட்ட உலகக்கிண்ண இறுதிப் போட்டி 1975

## இறுதிப் போட்டி நடைபெற்ற அரங்கம்

லோட்ஸ் அரங்கம், இங்கிலாந்து,
# துடுப்பாட்ட உலகக்கிண்ண இறுதிப் போட்டி 1975

## இறுதிப் போட்டி அணிகள்

### மேற்கிந்தியத் தீவுகள்

ஆர்.சி. பிரடரிக்ட்  
சி. ஜீ. கிறினெஜ்  
ஏ. ஐ. களிச்சரன்  
ஆர். பி. கன்ஹாய்  
கிளவ் லொயிட்  
விவி ரிச்சர்ட்  
கே.டி பொய்ஸ்  
பீ. டி. ஜுலியன்  
டி. எல். மெயுரி  
வீ. ஏ. ஹோல்ட்  
எ.எம். ஈ. ரொபர்ட்
# துடுப்பாட்ட உலகக்கிண்ண இறுதிப் போட்டி 1975

## இறுதிப் போட்டி அணிகள்

### ஆத்திரேலியா அணி

ஏ. டானார்  
ஆர்.பீ.மெக்கொஸ்கர்  
ஐ.எம்.செப்பல்  
ஜி.எஸ். செப்பல்  
கே.டி.வோல்டர்ஸ்  
ஆர்.டப்ளியு. மார்ஸ்  
ஆர்.எட்வார்ட்  
ஜி.ஜே. கில்மோர்  
எம்.எச்.என். வாக்கர்  
ஜே.ஆர். தோம்ஸன்  
டி.கே. லிலி
# துடுப்பாட்ட உலகக்கிண்ண இறுதிப் போட்டி 1975

## நாணயச்சுழற்சி

வெற்றி - ஆத்திரேலியா, முதலில் களத்தடுப்புக்கு முடிவெடுத்தது.
# துடுப்பாட்ட உலகக்கிண்ண இறுதிப் போட்டி 1975

## நடுவர்கள்

இந்த ஆட்டத்துக்கான நடுவர்களாகக் களத்தில் எச். டி. பர்த்டும், டி.டப்ளியு.ஸ்பென்கர்டும் பணியாற்றினர்.
# துடுப்பாட்ட உலகக்கிண்ண இறுதிப் போட்டி 1975

## இறுதிப் போட்டி

### மேற்கிந்தியத் தீவுகள் அணியின் துடுப்பாட்டம்

ஆர்.சி. பிரடரிக்ட் - ஹிட்விக்கட் (ப) லிலி 7  
சி. ஜீ. கிறினெஜ் (பிடி) மார்ஸ் (ப) தோம்சன் - 13  
ஏ. ஐ. களிச்சரன் (பிடி) மார்ஸ் (ப) கில்மோர் - 12  
ஆர். பி. கன்ஹாய் (ப) கில்மோர் - 55  
கிளவ் லொயிட் (பிடி) மார்ஸ் (ப) கில்மோர் - 102  
விவி ரிச்சர்ட் (ப) கில்மோர் - 5  
கே.டி பொய்ஸ் (பிடி) செப்பல் (ப) தோம்சன் - 34  
பீ. டி. ஜுலியன் - ஆட்டமிழக்காமல் - 26  
டி. எல். மெயுரி (பிடி) (ப) கில்மோர் - 14  
வீ. ஏ. ஹோல்ட் - ஆட்டமிழக்காமல் - 6  
உதிரிகள் - 17  
மொத்தம் 8 விக்கட் இழப்பிற்கு (60 ஓவர்கள்) - 291  
துடுப்பாடாதவர் - எ. எம். ஈ. ரொபர்ட்  
**ஆட்டமிழந்த ஒழுங்கு:** 1-12 (பிரடரிக்ட்), 2-27 ( களிச்சரன்), 3-50 (கிறினெஜ்), 4-199 (லொயிட்), 5-206 (கன்ஹாய்), 6-209 (விவி ரிச்சர்ட்), 7-261 (பொய்ஸ்), 8-285 (மெயுரி)  
**ஆத்திரேலியா அணியின் பந்து வீச்சு**  
டி.கே. லிலி 12 - 1 - 55 - 1  
ஜி.ஜே. கில்மோர் 12 - 2 - 48 - 5  
ஜே.ஆர். தோம்ஸன். 12 - 1 - 44 - 2  
எம்.எச்.என். வாக்கர் 12 - 1 - 71 - 0  
ஜி.எஸ். செப்பல். 7 - 0 - 33 - 0  
கே.டி.வோல்டர்ஸ் 5 - 0 - 23 - 0
# துடுப்பாட்ட உலகக்கிண்ண இறுதிப் போட்டி 1975

## இறுதிப் போட்டி

### ஆத்திரேலியா அணியின் துடுப்பாட்டம்

292 என்ற இலக்கை நோக்கி ஆத்திரேலியா பதிலுக்குத் துடுப்பெடுத்தாடியது. ஆத்திரேலியா அணியின் ஓட்ட விபரம் வருமாறு.  
ஏ. டானார் - ஓடுகையில் ஆட்டமிழப்பு (ரிச்சர்ட்), 40  
ஆர்.பீ.மெக்கொஸ்கர் (பிடி) களிச்சரன் (ப) பொய்ஸ் 7  
ஐ.எம்.செப்பல். - ஓடுகையில் ஆட்டமிழப்பு (ரிச்சர்ட் / லொயிட்) 62  
ஜி.எஸ். செப்பல். - ஓடுகையில் ஆட்டமிழப்பு (ரிச்சர்ட்) 15  
கே.டி.வோல்டர்ஸ் (பிடி) (ப) பொய்ஸ் (ப) லொயிட் 35  
ஆர்.டப்ளியு. மார்ஸ். (ப) பொய்ஸ் 11  
ஆர்.எட்வார்ட்.(பிடி) பிரடரிக்ட் (ப) பொய்ஸ் 28  
ஜி.ஜே. கில்மோர் ;.(பிடி) கன்ஹாய் (ப) பொய்ஸ் 14  
எம்.எச்.என். வாக்கர் - ஓடுகையில் ஆட்டமிழப்பு (ஹோல்ரர்) 07  
ஜே.ஆர். தோம்ஸன். - ஓடுகையில் ஆட்டமிழப்பு (மெயுரி) 21  
டி.கே. லிலி ஆட்டமிழக்காமல் 16  
உதிரிகள் 18  
மொத்தம் சகல விக்கட்டுக்களையும் இழந்து (60 ஓவர்கள்) 274  
**ஆட்டமிழந்த ஒழுங்கு:** 1-25 (மெக்கொஸ்கர்), 2-81 (டானார் ), 3-115 (ஜி.எஸ். செப்பல்.), 4-162 (ஐ.எம்.செப்பல். ), 5-170 (வோல்டர்ஸ்), 6-195 (மார்ஸ்.), 7-221 (கில்மோர்), 8-231 (எட்வார்ட்), 9-233 (வாக்கர்), 10-274 (தோம்ஸன்.)  
**மேற்கிந்தியத் தீவுகள் அணியின் பந்து வீச்சு**  
பீ. டி. ஜுலியன் 12 - 0 - 58 - 0  
எ.எம். ஈ. ரொபர்ட் 11 - 1 - 45- 0  
கே.டி பொய்ஸ் 12 - 0 - 50 - 4  
வீ. ஏ. ஹோல்ட் 11.4 - 1 - 65 - 0  
கிளவ் லொயிட் 12 - 1 - 38 - 1
# துடுப்பாட்ட உலகக்கிண்ண இறுதிப் போட்டி 1975

## முடிவு

லோட்ஸ் அரங்கில் நடந்த இறுதிப் போட்டியில் மேற்கிந்தியத் தீவுகள் அணி ஆத்திரேலிய அணியை 17 ஓட்டங்களால் வெற்றியீட்டி முதலாவது உலகக் கிண்ணத்தைக் கைப்பற்றியது.  
**சிறப்பாட்டக்காரர்**
இப்போட்டியில் மேற்கிந்திய அணித்தலைவர் **கிளைவ் லொயிட்** சிறப்பாட்டக்காரராகத் தெரிவானார்.
# துடுப்பாட்ட உலகக்கிண்ண இறுதிப் போட்டி 1975

## ஆதாரம்

- தினமின (சிங்களம்) 23 சூன் 1975
# இருமுனைப் போர்

**இருமுனைப் போர்** (Two-front war) என்பது ஒரு நாடு அல்லது கூட்டணி ஒரே நேரத்தில் இரு வேறு இடங்களில் வெவேறு எதிரிகளுடன் போர் நிகழ்த்துவதைக் குறிக்கிறது. இத்தகு போரில் ஈடுபடுவதால் ஏதேனும் ஒரு முனையில் கவனம் செலுத்த முடியாமல் படைகளும், போர் முயற்சியும் பிளவுபடுகிறது. இதனால் இரு முனைகளிலும் வெற்றி வாய்ப்பு குறைகிறது. மேல்நிலை உத்தியளவில் இருமுனைப் போர்களில் ஈடுபடுவது தவிர்க்கப்படவேண்டுமென்பது போரியல் உத்தியாளர்களின் பரிந்துரை.  
வரலாற்றில் பல முறை ஒரு நாடு இருமுனைப் போரில் ஈடுபட்ட எடுத்துக் காட்டுகள் உள்ளன. உரோமைப் பேரரசு இரண்டாவது ஃபொனீசியப் போரில் கார்தேஜுடனும் முதலாம் மாசிடோனியப் போரில் மாக்கடோனியவுடனும் போரிட்டது இதற்கு ஒரு எடுத்துக்காட்டு. மேலும் முதலாம் நெப்போலியனின் ஐரோப்பியப் போர்கள், முதலாம் மற்றும் இரண்டாம் உலகப் போர்களில் ஜெர்மனி ஈடுபட்ட போர்கள் இருமுனைப் போருக்கு பிற எடுத்துக்காட்டுகள்.
# ஒருங்கிணைந்த குண்டுவீச்சுத் தாக்குதல்

**ஒருங்கிணைந்த குண்டுவீச்சுத் தாக்குதல்** (*Combined Bomber Offensive*) என்பது இரண்டாம் உலகப் போரில் அமெரிக்க-பிரிட்டானிய வான்படைகள் நாசி ஜெர்மனி மீது நிகழ்த்திய தொடர் குண்டுவீச்சுத் தாக்குதலைக் குறிக்கிறது. இது இரண்டாம் உலகப் போரின் மேல்நிலை உத்தி குண்டுவீச்சுத் தாக்குதல்களில் (Strategic Bombing) ஒன்றாகும்.  
1943-44ல் ஜெர்மானிய வான்படையான லுஃப்ட்வாஃபேவை அழிப்பதற்காகத் தொடங்கப்பட்ட இத்தாக்குதல் நடவடிக்கைக்கு, பின்னர் ஜெர்மனியின் வி-ரக எறிகணைத் தளங்களை அழித்தல் (ஜூன் 1944), போக்குவரத்து கட்டமைப்பினை நாசமாக்குதல் (நார்மாண்டிப் படையெடுப்புக்கு முந்தைய மாதங்களில்), எரிபொருள் தொழிற்சாலைகளை அழித்தல் (செப்டம்பர் 1944) ஆகிய இலக்குகளும் அளிக்கப்பட்டன. போரின் இறுதி நாட்களில் ஜெர்மானியப் படைப் பிரிவுகளை அழிக்கவும் இந்த குண்டுவீச்சுத் தாக்குதல்கள் பயன்படுத்தப்பட்டன. இத்தாக்குதலில் பிரிட்டானிய வான்படை குண்டுவீசி விமானங்கள் ஆரம்பத்தில் இரவு நேரங்களில் மட்டும் தங்கள் தாக்குதல்களை நிகழ்த்தின. போரின் இறுதி காலத்தில் ஜெர்மானிய வான்படை பெரும்பாலும் அழிக்கப்பட்ட பின்னரே பகல் நேரத்தில் தங்கள் தாக்குதல்களை நிகழ்த்தின. ஆனால் துவக்கத்திலிருந்தே அமெரிக்க வான்படை குண்டுவீசிகள் பகலில் பெருங்கூட்டங்களாகச் சென்று ஜெர்மனியின் மீது குண்டுவீசின.  
ஜெர்மனி மீதான குண்டுவீச்சுத் தாக்குதல் திட்டம் முதன் முதலில் 1943ம் ஆண்டு அமெரிக்க லெப்டினன்ட் ஜெனரல் ஐரா ஈக்கர் என்பவரால் முதலில் முன்வைக்கப்பட்டது. இதில் பின்வரும் இலக்குகள் வகுக்கப்பட்டிருந்தன:  
உடனடி இலக்கு: ஜெர்மானிய வான்படையின் சண்டை வானூர்திகளின் எண்ணிக்கையைக் குறைத்தல்
முதல் நிலை இலக்குகள் : ஜெர்மானிய வானூர்தி தொழிற்சாலைத் துறை, நீர்மூழ்கிக் கப்பல் கட்டுந்தளங்கள், எரிபொருள் கட்டமைப்பு, குண்டுப் பொதிகை தொழிற்சாலைகள் ஆகியவற்றை அழித்தல்
இரண்டாம் நிலை இலக்குகள்: செயற்கை ரப்பர் தொழிற்சாலைகள், இராணுவ ஊர்தித் தொழிற்சாலைகள் ஆகியவற்றை அழித்தல்.  
ஜூன் 10, 1943ம் ஆண்டு இந்த குண்டுவீச்சுத் தாக்குதல் தொடங்கியது. ஆரம்பத்தில் ஜெர்மானிய வான்படையினை அழிக்க முயற்சிகள் மேற்கொள்ளப்பட்டன. பின்னர் 1944ல் நார்மாண்டிப் படையெடுப்புக்குத் துணையாக பிரான்சின் போக்குவரத்து கட்டமைப்பின் மீது பெரும் தாக்குதல்கள் மேற்கொள்ளப்பட்டன. மேலும் இத்தாக்குதலின் ஒரு பகுதியாக ஜெர்மானியத் தொலைதூரத் தாக்குதல் ஆயுதத் திட்டத்தை அழிக்க கிராஸ்போ நடவடிக்கையும் மேற்கொள்ளப்பட்டது.
# வெள்ளைக்கழிச்சல்

**வெள்ளைக்கழிச்சல்** அல்லது **இராணிக்கெட்** ( நியூகேசில் நோய், Newcastle disease) பறவைகளைப் பாதிக்கும் ஒரு நோய். கோழிகள் போன்ற வீட்டுப் பறவைகளைத் தாக்கும் இது ஒரு நச்சுயிரிநோயாகும். இது பறவையினநோய்களிலேயே மிகவும் கொடுமையானது. இதனால் பாதிக்கப்படும் பறவையினங்கள் எந்த ஒரு நோய் அறிகுறிகளையும் வெளிப்படுத்தாமலேஇறந்துவிடும்.
# வெள்ளைக்கழிச்சல்

## நோய் பரப்பும் காரணிகள்

இந்த நோய் பறவையின அவுல நச்சுயிரினால் பரவுகிறது. நோய் உண்டாக்கும் திறன்நச்சுயிரின் வகையைச் சார்ந்து மாறும்தன்மைக்கொண்டது.
1. குறைந்த வீரியமுள்ள (லென்டோஜெனிக்) வகை
1. மித வீரியமுள்ள (மீசோஜெனிக்) வகை
1. வீரியமுள்ள உள்ளுறுப்புகளை தாக்கும் வகை (வெலோஜெனிக்)
1. வீரியமுள்ள நரம்பு மண்டலத்தை தாக்கும் வகை (வெலோஜெனிக்)
1. நோய் அறிகுறிகளற்ற வகை.  
இவற்றில் லென்டோஜெனிக் மற்றும் மீசோஜெனிக்வகைகள் குறிப்பிட்டபகுதியில்நோய் பாதிப்புகளை உண்டாக்கும்.
# வெள்ளைக்கழிச்சல்

## நோய் பரவும் முறைகள்

இந்தநோய் தொற்றும் தன்மைகொண்டது.இந்தநோய், நோய்வாய்ப்ட்ட கோழிகளிலிருந்து மற்ற கோழிகளுக்குப் பரவுகின்றது.இந்நோய்கோழி எச்சம் மூலமும்,மற்றும் கோழியின் மூக்கு, வாய், கண் மூலம் வெளியாகும் சுரப்புநீர் வழியாகவும் மற்ற கோழிகளுக்குப்பரவும். பாதிக்கப்பட்ட கோழிகளின் முட்டைகளிலும் இந்தநச்சுயிரி உள்ளதால், இந்தமுட்டைகள் குஞ்சு பொரித்தால் நச்சுயிரிவெளியேறி மற்ற கோழிகளைப் பாதிக்கும்.
# வெள்ளைக்கழிச்சல்

## நோய் அறிகுறிகள்

நோய் அறிகுறிகள் நச்சுயிரின் வகையைச் சார்ந்து மாறும்தன்மை கொண்டன  
1. லென்டோஜெனிக்: பருவமடைந்த கோழிகளில் நோய் அறிகுறிகள் வெளிப்படுவது இல்லை; இளம் கோழிகளில் திடீரெனசுவாசநோய் அறிகுறிகள்,மூக்குமற்றும்கண்பகுதியில்சுரப்புநீர் வெளியேறும்.  
1. மீசோஜெனிக்: பருவமடைந்த கோழிகளில் திடீரென பசியின்மை,அதிக தளர்ச்சிகாணப்படும்,முட்டை இடுவது நின்று விடும்,குறைவானஅளவில்இறப்புகாணப்படும். இளம் கோழிகளில் திடீரென தளர்ச்சி,சக்திவிரயம், சுவாசநோய் அறிகுறிகள் (இருமல் மற்றும்மூக்கிலிருந்து நீர் வடிதல்) அதிகமாகக்காணப்படும். இயல்பற்றநிலையில்தலையும், கழுத்தும்காணப்படும்.  
1. வெலோஜெனிக்: பருவமடைந்த கோழிகளில் மூச்சுவிடுவதில்சிரமம், வயிற்றுப்போக்கு, கண்சவ்வு அழற்சி, பக்கவாதம் மற்றும் பாதிக்கப்பட்ட கோழிகள் ஓரிரு நாட்களில் இறந்துவிடும். இளம் கோழிகளில் மூச்சுத்தடை, வயிற்றுப்போக்கு, பக்கவாதம் மற்றும் அதிக அளவில் இறப்பு விகிதம்காணப்படும்
# வெள்ளைக்கழிச்சல்

## நோய் கண்டறியும் முறைகள்

1. நோய் அறிகுறிகள் மூலம் கண்டறியலாம்(நீரித்தபச்சைக்கழிச்சல் மற்றும் சுவாசக்கோளாறு
1. ஆய்வகத்தில் நச்சுயிரிகளைப் பரிசோதனை செய்வதன் மூலம் கண்டறியலாம் .
1. இறப்பறிசோதனை மூலமும் கண்டறியலாம் (பாதிப்படைந்த கோழிகளின்இரைப்பை(proventriculus) மற்றும்சீக்கல்டான்சிலில் (caecal tonsil)இரத்தப்போக்குஏற்பட்டு,வயிற்றின்உட்புறத்தில் ஊசிமுனைஅளவிற்குசிறுசிறு சிவப்பு புள்ளிகளோடு அமைந்திருக்கும். (இரைப்பையில்(proventriculus) இரத்தப்போக்கு சிவப்பு புள்ளிகளை போல காணப்படும்)
1. மற்ற நோயிலிருந்து வேறுபடுத்தி அறிவதன்மூலமும் இந்நோயைக் கண்டறியலாம் .
# வெள்ளைக்கழிச்சல்

## சிகிச்சை முறை

இந்நோய்க்கு சிகிச்சைமுறைஎதுவும் இல்லை.
# வெள்ளைக்கழிச்சல்

## நோய்த் தடுப்பு முறைகள்

1) இந்நோயைத் தடுக்க கீழ்க்கண்டவாறு கோழிகளுக்கு தடுப்பூசிகளை அளித்துநோய் வராமல் தடுக்கலாம்.  
**தடுப்பூசி அட்டவணை**  
- 5வதுநாள் -கண்சொட்டு முறையில் F1 தடுப்பூசி இறைச்சிக்கோழி மற்றும்முட்டைக்கோழிகளுக்கு
- 28வது நாள்-ஆர். டி.வி. (RDV)லசோடா(LASOTA) -இறைச்சிக்கோழி மற்றும் முட்டைக்கோழிகளுக்கு
- 8வது வாரம்-ஆர். டி.வி.கே(RDVK)- முட்டைக்கோழிகளுக்கு
- 14வது வாரம் -ஆர். டி.வி.கே (பூஸ்டர்)- முட்டைக்கோழிகளுக்கு
- 40வது வாரம் -ஆர். டி.வி(பூஸ்டர்) லசோடா( LASOTA) -முட்டைக்கோழிகளுக்கு  
தற்பொழுது வாய்வழியாகவும் வெப்பம் தாங்கக்கூடிய இராணிக்கெட் தடுப்பூசி கொடுக்கப்படுகிறது. இதை தீவனத்தில் கலந்துகோழிகளுக்கு கொடுக்கலாம். இதுஎளிய முறையாகும். இந்தநோய்யை தடுக்க கால்நடைத்துறை மாநிலம் முழுவதும்  
2)கோழிகளை வெளிநாட்டில் இருந்து இறக்குமதி செய்யும் போது அவற்றில் இராணிக்கெட் நோய் உள்ளதா என பரிசோதனை செய்ய வேண்டும்.  
3)இராணிக்கெட் நோய்மற்ற கோழிகளுக்கு வேகமாகப் பரவும் தன்மைக் கொண்டதாகும். எனவே சுவாசநோய் அறிகுறிகள்தென்பட்டால் உடனடியாகக்கால்நடைமருத்துவரை அணுகிதடுப்பு முயற்சிகளை மேற்கொள்ள வேண்டும்.
# ஆளில்லாத வானூர்தி

**தானியங்கி வானூர்தி** (*unmanned aerial vehicle - UAV*) என்பது ஆளில்லாமல் தானே இயங்கும் வானூர்தியாகும். இவை ராணுவப் பணிகளுக்காக அதிகமாக பயன்படுத்தப்படுகின்றன.  
தானியங்கி வானூர்தி என்பது மறுபயன்படத்தக்க, கட்டுப்படுத்தக்கூடிய, தளராது பறக்கக்கூடிய ஓர் ஊட்டாட்ட எந்திரம் அல்லது ஜெட். இத்தன்மையே இவற்றை ஏவுகணைகளில் இருந்து வேறுபடுத்தி காட்டுகிறது. அதனால், ஏவுகணைகளை தானியங்கி வானூர்திகளாகக் கருதமுடியாது. ஏனெனில் அவை, மற்ற வழிநடத்தப்படும் வானூர்திகள் போலல்லாது, தானே ஆயுதமாக மாறி அழிக்கவல்லது. தானாகவோ அல்லது தொலைவிலிருந்தோ இயக்கப்பட்டாலும், இவற்றை திரும்ப பயன்படுத்த இயலாது.  
தானியங்கி வானூர்திகள் வடிவங்கள், அளவுகள், சிறப்பம்சம்களால் மாறுபடும். அடிப்படையாக தானியங்கி வானூர்திகள்,இரு வகையாக பிரிக்கப்படும். தொலைவிலிருந்து தொலைத்தொடர்பு மூலம் இயக்கப்படும் வானூர்திகள் மற்றும் தானாகவே மென்பொருள் நிரல்களால் கட்டுப்படுத்தப்படும் வானூர்திகள் ஆகும். தானியங்கி வானூர்திகள் ராணுவத்தால் அதிகமாக பயன்படுத்தப்படுகின்றன. உளவு பார்ப்பதற்கும் எதிரிகளை தாக்குவதற்கும் தானியங்கி வானூர்திகள் பயன்படுத்தப்படுகின்றன. அபாயகரமான செயல் திட்டங்களுக்கு தானியங்கி வானூர்திகளை பயன்படுத்தலாம். தீயணைப்பிற்கும் தானியங்கி வானூர்திகளை பயன்படுத்தலாம்.
# ஆளில்லாத வானூர்தி

## வகைப்பாடுகள்

தானியங்கி வானூர்திகள் ஆறு வகைப்படும்:  
1. குறிப்பார்த்து இலக்கைத் தாக்கும் தானியங்கி வானூர்தி
1. போர்க்களத்தில் வியூகம் வகுக்க உளவு விமானமாக பயன்படுத்தப்படுகின்றன.
1. அபாயகரமான போர்த்தாக்குதலுக்கு போர்விமானமாக பயன்படுத்தப்படுகின்றன.
1. போக்குவரத்து
1. ஆராய்ச்சி மற்றும் வளர்ச்சி.
1. வர்த்தகம் மற்றும் படைத்துறை சாராத பயன்பாடுகள்.
# ஆளில்லாத வானூர்தி

## பயன்பாடுகள்

### தொலையுணர்தல்

தானியங்கி வானூர்திகள் மின்காந்த அலைவரிசை உணரிகள் மற்றும் ரசாயன உணரிகளைக் கொண்டு தொலை உணர்வு அறியும். தானியங்கி வானூர்தியின் மின்காந்த அலைவரிசை உணரிகளுல் அகச்சிவப்பு மற்றும் புறஊதாக் கதிர்கள் பயன்படுத்தப்படுகின்றன.
# ஆளில்லாத வானூர்தி

## பயன்பாடுகள்

### போக்குவரத்து

தானியங்கி வானூர்திகள் ராணுவ போக்குவரத்துக்கு பயன்படுத்தப்படும். சிறிய ரக தானியங்கி வானூர்திகள் போர்க்களத்தில் அதிவேகமாக ஆயுதங்களை முன்னனி படையணியரிடம் அளிக்க பயன்படுத்தப்படுகின்றன.
# ஆளில்லாத வானூர்தி

## பயன்பாடுகள்

### அறிவியல் ஆராய்ச்சிகள்

- விமானிகளால் இயக்கப்படும் வானூர்திகள் செல்வதற்கு அபாயகரமான செயல்களுக்கு தானியங்கி வானூர்திகள் பயன்படுத்தப்படும். பல்வேறு வானியல் மற்றும் தட்பவெப்ப நிலை ஆராய்ச்சிகளுக்கு தானியங்கி வானூர்திகள் பயன்படுத்தப்படுகின்றன. சூறாவளி ஏற்படும் பொழுது தானியங்கி வானூர்திகள் பறந்து வானியல் தகவல்களை சேகரித்து, ஆராய்ச்சிக்காக் வானியல் ஆராய்ச்சி மையங்களுக்கு அனுப்பும். அண்டார்டிகா பகுதிகளுக்கு மோசமான வானிலையிலும் பறந்து பருவநிலை ஆராய்ச்சி தகவல்களை அறிய தானியங்கி வானூர்திகள் பயன்படுத்தப்படுகின்றன.
- ஆளில்லா உலங்கூர்திகளைப் பயன்படுத்தி திமிங்கிலங்களின் மூச்சு மாதிரிகளை எடுக்கப் பயன்பட்டுள்ளன; இதன் மூலம், திமிங்கிலங்களின் அனடி ஆய்வு செய்யப்படுகிறது.
# ஆளில்லாத வானூர்தி

## பயன்பாடுகள்

### மீட்பு பணிகள்

தானியங்கி வானூர்திகள் மீட்பு பணிகளுக்கு வெற்றிகமாக பயன்படுத்தப்படுத்தப்பட்டு வருகின்றன. சூறாவளி ஏற்படும் பொழுது பாதிக்கப்பட்ட இடங்களை வேகமாக அறியவும் மீட்பு படையினருக்கு தகவல்களை வேகமாக அளிக்கவும் பயன்படுகின்றன.
# ஆளில்லாத வானூர்தி

## பயன்பாடுகள்

### வான் தாக்குதல்

ஆப்கனிஸ்தானிலும் பாகிஸ்தானிலும் மலைப்பகுதிகளில் தாக்குதல் நடத்த தானியங்கி வானூர்திகள் பயன்படுத்தப்படுகின்றன. தானியங்கி வானூர்திகள் ஏவுகணைகளை சுமந்து சென்று தாக்குதல் நடத்தும். ஆளில்லாத விமானங்கள் என்பதால் மனித உயிர்களுக்கு ஆபத்தில்லாமல் தாக்குதல் நடத்த் பயன்படுத்தப்படுகின்றன.
# ஈ. வெ. கி. சம்பத்

**ஈ. வெ. கி. சம்பத்** எனப்படும் **ஈரோடு வெங்கட நாயக்கர் கிருஷ்ணசாமி சம்பத்** (5. மார்ச், 1926 - பெப்ரவரி 23, 1977) ஓர் தமிழக அரசியல்வாதியும், திராவிட முன்னேற்றக் கழகத்தின் நிறுவன உறுப்பினர்களில் ஒருவரும் ஆவார். இவர் பெரியார் ஈ. வெ. ராமசாமியின் அண்ணன் ஈ. வெ. கிருஷ்ணசாமியின் மகன் ஆவார்.
# ஈ. வெ. கி. சம்பத்

## கல்வி

சம்பத் ஈரோடு மகாசன உயர்நிலைப் பள்ளியிலும் பின்னர் சென்னையில் உள்ள பச்சையப்பன் கல்லூரியிலும் படித்தார்.
# ஈ. வெ. கி. சம்பத்

## தி.மு.க.வில்

நீதிக்கட்சியிலும் பின்னர் திராவிடர் கழகத்திலும் தன் அரசியல் வாழ்வைத் தொடங்கினார். 1949ல் பெரியாரின் திராவிடர் கழகத்திலிருந்து அண்ணாதுரை பிரிந்து சென்று திராவிட முன்னேற்றக் கழகம் (திமுக) தொடங்கிய போது அவருடன் சென்ற முக்கியத் தலைவர்களுள் ஒருவர். சம்பத் திமுகவின் ஐம்பெரும் தலைவர்களுள் ஒருவராகக் கருதப்பட்டார். (ஏனைய நால்வர் - அண்ணா, இரா. நெடுஞ்செழியன், கே. ஏ. மதியழகன், என். வி. நடராசன்).
# ஈ. வெ. கி. சம்பத்

## தி.மு.க.வில்

### நாடாளுமன்ற உறுப்பினர்

1957 நாடாளுமன்றத் தேர்தலில், நாமக்கல் மக்களவைத் தொகுதியில் திமுக சார்பாகப் போட்டியிட்டு வெற்றிபெற்றார் .
# ஈ. வெ. கி. சம்பத்

## தமிழ் தேசியக் கட்சி

1961ல் திராவிட நாடு கொள்கை தொடர்பாக அண்ணாவுடன் ஏற்பட்ட கருத்து வேறுபாடுகளால் திமுகவிலிருந்து பிரிந்து சென்று தமிழ் தேசியக் கட்சி என்ற பெயரில் தனிக்கட்சி தொடங்கினார்.. அதில் தனது நண்பர்களான கண்ணதாசன், சிவாஜி கணேசன், பழ. நெடுமாறன் ஆகியோர் அக்கட்சியில் மற்ற முக்கியத் தலைவர்கள் ஆவார். 1962 சட்டமன்றத் தேர்தலில் போட்டியிட்ட இக்கட்சி படுதோல்வியடைந்தது - போட்டியிட்ட ஒன்பது இடங்களிலும் தோற்றது.
# ஈ. வெ. கி. சம்பத்

## இந்திய தேசிய காங்கிரஸில்

1964ல் சம்பத் தன் கட்சியை இந்திய தேசிய காங்கிரசுடன் இணைத்து விட்டார். பின்னர் 1969ல் காங்கிரசு பிளவுபட்ட போது காமராஜர் தலைமையில் உருவான நிறுவன காங்கிரசில் இணைந்து விட்டார். 1971 நாடாளுமன்றத் தேர்தலில் கோபிச்செட்டிப்பாளையம் மக்களவைத் தேர்தலில் போட்டியிட்டு தோல்வியடைந்தார். 1971 அக்டோபர் 2 அன்று இந்திரா காங்கிரசில் இணைந்தார்.
# ஈ. வெ. கி. சம்பத்

## குடும்பம்

சம்பத் 15-9-1946ஆம் நாள் வட ஆற்காடு மாவட்டத்திலுள்ள திருபத்தூரில் சுலோச்சனாவை மணந்தார். அத்திருமணத்தில் பெரியார் ஈ. வெ. ரா ஆற்றிய உரை **பெண்கள் அலங்காரப் பொம்மைகளா?** என்னும் தலைப்பில் குடிஅரசு பதிப்பகத்தால் நூலாக வெளியிடப்பட்டது. சம்பத்தின் மறைவிற்குப் பின்னர் சுலோசனா அண்ணா திராவிட முன்னேற்றக் கழகத்தில் இணைந்து அதன் தலைவர்களுள் ஒருவராக உயர்ந்தார் . இவர் மகன் ஈ. வி. கே. எஸ். இளங்கோவன் முன்னாள் இந்திய மத்திய அரசு அமைச்சர் மற்றும் காங்கிரசின் மாநிலத் தலைவர்களுள் ஒருவர். இன்னொரு மகன் இனியன் சம்பத்தும் காங்கிரசின் உறுப்பினர்; முன்னாளில் தூர்தர்ஷனில் செய்தி வாசிப்பவராக இருந்தார்.
# ஈ. வெ. கி. சம்பத்

## குடும்பம்

### திருமணம்

சம்பத் அவர்கள் திருப்பத்தூர் சாமி நாயுடு மகளான சுலோச்சனாவை காதலித்தார். அவரை திருமணம் செய்ய அவர் வீட்டாரும் சம்பத்தின் சித்தப்பாவான ஈ.வே.ரா-வும் சம்மதிக்கவில்லை. ஈ.வே.ரா தன் தங்கை மகள் எசு. ஆர். காந்தியை திருமணம் செய்து கொள்ளச் சொல்லி வற்புறுத்தினார். காந்தியை திருமணம் செய்யாவிட்டால் தன் சொத்தில் கால் காலணா கூட இல்லை, என்னையும் மறந்துவிடு என்று ஈவேரா கூறினார்.
# ப.து.அ கிழக்காசியா - பசிபிக்

**ப. து. அ கிழக்காசியா - பசிபிக் ** ( **ICC East Asia-Pacific,abbr:ICC EAP**) கிழக்காசியா மற்றும் பசிபிக் பகுதியில் துடுப்பாட்ட விளையாட்டை நிர்வகிக்கும் பொறுப்புள்ள ஓர் பன்னாட்டுத் துடுப்பாட்ட அவையின் மண்டலம் ஆகும்.  
1996ஆம் ஆண்டு உருவாக்கபட்ட இந்த மண்டலம் 1999ஆம் ஆண்டு தனது அலுவலகத்தை ஆத்திரேலியாவின் மெல்பேர்ண் நகரில் நிறுவியது. இதன் நிர்வாகத்தில் இரு தேர்வுநிலை நாடுகள், நான்கு ப.து.அ துணை அங்கத்துவ நாடுகள் மற்றும் ஆறு ப.து.அ இணை அங்கத்துவ நாடுகள் உள்ளன.  
மண்டல வளர்ச்சி மேலாளராக ஆண்ட்ரூ பைச்னி மெல்பேர்ண் நகரில் துடுப்பாட்டம் ஆத்திரேலியா நிறுவன கட்டிடத்தில் அமைந்துள்ள மண்டல அலுவலகத்தில் பணியாற்றி வருகிறார். இந்த மண்டலத்தில் தேர்வுநிலை அங்கத்தினர்களான ஆத்திரேலியத் துடுப்பாட்ட அணியும் நியூசிலாந்து துடுப்பாட்ட அணியும் மண்டலப் பணிகளுக்கு உதவி வருகின்றன. தெற்காசியாவில் ஆடும் நான்கு ஆசியத் தேர்வுத் துடுப்பாட்ட நாடுகளான (வங்காளதேசம், இந்தியா, பாக்கித்தான் மற்றும் இலங்கை ஆசியத் துடுப்பாட்ட அவையின் அங்கத்தினர்களாக உள்ளனர்..  
இந்த மண்டல அவை பன்னாட்டுப் போட்டிகள், நிகழ்வுகள், பயிற்றுனர் வகுப்புகள், நடுவர் கல்வி, இளைஞர் வளர்ச்சி/பயிற்சி, பள்ளிகளில் துடுப்பாட்ட வளர்ச்சி, நிர்வாக மேம்பாடு, சந்தைப்படுத்துதல் போன்றவற்றை கண்காணித்து வருகிறது.  
மேலும் உலக துடுப்பாட்ட சங்கப்போட்டிகளின் கிழக்காசியா பசிபிக் மண்டலப் போட்டிகளை இந்த அவை மேலாண்மை செய்கிறது. இந்த மண்டலத்திலுள்ள நாடுகள் துடுப்பாட்ட உலகக்கிண்ணப் போட்டிகளுக்கு மற்றும் ஒருநாள் பன்னாட்டுத் துடுப்பாட்டம், பன்னாட்டு இருபது20 போட்டிகளுக்கு தகுதிபெறும் வாய்ப்பினைப் பெறவும் தேர்வுநிலை அடையவும் இந்த சங்கப்போட்டிகள் உதவுகின்றன.
# ப.து.அ கிழக்காசியா - பசிபிக்

## அங்கத்துவ நாடுகள்

**தேர்வுத் துடுப்பாட்ட அங்கத்தினர்கள்**
-
-  
**துணை உறுப்பினர்கள்**
-
-
-
-  
**இணை உறுப்பினர்கள்**
-
-
-
-
-
-  
**தேர்வுநிலை அங்கத்தினரும் நிறுவனங்களும்**
- துடுப்பாட்டம் ஆத்திரேலியா
- நியூசிலாந்து துடுப்பாட்டம்
# துடுப்பாட்ட உலகக்கிண்ண இறுதிப் போட்டி 1979

**1979 துடுப்பாட்ட உலகக் கிண்ணம்** (*1979 Cricket World Cup*; கிரிக்கெட் உலகக்கோப்பை இறுதிப்போட்டி 1979) என்பது ஒருநாள் பன்னாட்டுத் துடுப்பாட்டப் போட்டிகளின் இரண்டாவது உலகக் கிண்ணத்துக்கான போட்டியாகும். இப்போட்டிகள் 1979 சூன் 9 முதல் சூன் 23 வரை இங்கிலாந்தில் இடம்பெற்றது. இதில் மொத்தம் 8 நாடுகள் பங்கேற்றன. இதில் தேர்வு அணிகளான இங்கிலாந்து, ஆத்திரேலியா, மேற்கிந்தியத் தீவுகள், இந்தியா, பாக்கித்தான், நியூசிலாந்து ஆகிய அணிகளுடன் இலங்கையும் பங்கு பற்றின. கனடாவுக்கு உலகக் கிண்ணத்தில் விளையாட வாய்ப்புக் கிடைத்தது.
# துடுப்பாட்ட உலகக்கிண்ண இறுதிப் போட்டி 1979

## நடைபெற்ற திகதி

**23 சூன் 1979** இறுதிப் போட்டியில். ஓர் அணிக்கு 60 ஓவர்கள் விளையாடக் கொடுக்கப்பட்டது.
# துடுப்பாட்ட உலகக்கிண்ண இறுதிப் போட்டி 1979

## இறுதிப் போட்டி நடைபெற்ற அரங்கம்

லோட்ஸ் அரங்கம், இங்கிலாந்து,
# துடுப்பாட்ட உலகக்கிண்ண இறுதிப் போட்டி 1979

## இறுதிப் போட்டி அணிகள்

### மேற்கிந்தியத் தீவுகள்

- சி. ஜீ. கிறினெஜ்
- டி. எல். ஹெய்ன்ஸ்
- விவி ரிச்சர்ட்
- ஏ. ஐ. களிச்சரன்
- கிளவ் லொயிட் (அணித்தலைவர்)
- சி.எல். கிங்
- டி. எல். மெயுரி
- எ.எம். ஈ. ரொபர்ட்
- ஜே. காமீர்
- எம்.ஏ. ஹோல்டிங்
- சீ.ஈ.எச். கொப்ட்
# துடுப்பாட்ட உலகக்கிண்ண இறுதிப் போட்டி 1979

## இறுதிப் போட்டி அணிகள்

### இங்கிலாந்து அணி

- ஜே.எம் பெயார்லீ (அணித்தலைவர்)
- ஜி. போய்கொட்
- டி.டப்ளியு. ரன்டேல்
- ஜி. ஏ. கூச்
- டி.ஐ. கவர்
- இயன் பொத்தம்
- டப்ளியு. லாகிங்ஸ்
- பி. எச். எட்மண்ஸ்
- சீ. எம். ஓல்ட்
- ஆர். டப்ளியு. டெய்லர்
- எம். ஹன்றிக்
# துடுப்பாட்ட உலகக்கிண்ண இறுதிப் போட்டி 1979

## நாணயச்சுழற்சி

வெற்றி - இங்கிலாந்து, முதலில் களத்தடுப்புக்கு முடிவெடுத்தது.
# துடுப்பாட்ட உலகக்கிண்ண இறுதிப் போட்டி 1979

## நடுவர்கள்

- எச். டி. பர்த்,
- பி.ஜே. மேயர்
# துடுப்பாட்ட உலகக்கிண்ண இறுதிப் போட்டி 1979

## இறுதிப் போட்டி

### மேற்கிந்தியத் தீவுகள் அணியின் துடுப்பாட்டம்

- சி. ஜீ. கிறினெஜ் - ஓடுகையில் ஆட்டமிழப்பு (ரன்டேல்) - 9
- டி. எல். ஹெய்ன்ஸ் (பிடி) ஹன்றிக் (ப) ஓல்ட் - 20
- விவி ரிச்சர்ட் - ஆட்டமிழக்காமல் - 138
- ஏ. ஐ. களிச்சரன் (ப) ஹன்றிக் - 4
- கிளவ் லொயிட் (பி) (ப) ஓல்ட் - 13
- சி.எல். கிங் (பிடி) ரன்டேல் (ப) எட்மண்ஸ் - 86
- டி. எல். மெயுரி (பிடி) கவர் (ப) எட்மண்ஸ் - 5
- எ.எம். ஈ. ரொபர்ட்(பிடி) பெயார்லீ (ப) ஹன்றிக் - 0
- ஜே. கானர் (பிடி) டெய்லர் (ப) பொத்தம் - 0
- எம்.ஏ. ஹோல்டிங் (ப) பொத்தம் - 0
- சீ.ஈ.எச். கொப்ட் - ஆட்டமிழக்காமல் - 0  
உதிரிகள் - 11  
**மொத்தம்** 9 விக்கட் இழப்பிற்கு (60 ஓவர்கள்) - 286  
**ஆட்டமிழந்த ஒழுங்கு:**1-22 (கிறினெஜ்), 2-36 (ஹெய்ன்ஸ்), 3-55 (களிச்சரன்), 4-99 (லொயிட் ), 5-238 (கிங்), 6-252 (மெயுரி), 7-258 (ரொபர்ட்), 8-260 (கானர்), 9-272 (ஹோல்டிங்)  
**இங்கிலாந்து அணியின் பந்து வீச்சு **
- இயன் பொத்தம் 12 - 2 - 44 - 2
- எம். ஹன்றிக் 12 - 2 - 50 - 2
- சீ. எம். ஓல்ட் 12 - 0 - 55 - 2
- ஜி. போய்கொட் 6 - 0 - 38 - 0
- பி. எச். எட்மண்ஸ் 12 - 2 - 40 - 2
- ஜி. ஏ. கூச் 4 - 0 - 27 - 0
- டப்ளியு. லாகிங்ஸ் 2 - 0 - 21 - 0
# துடுப்பாட்ட உலகக்கிண்ண இறுதிப் போட்டி 1979

## இறுதிப் போட்டி

### இங்கிலாந்து அணியின் துடுப்பாட்டம்

287 என்ற இலக்கை நோக்கி இங்கிலாந்து பதிலுக்குத் துடுப்பெடுத்தாடியது. இங்கிலாந்து அணியின் ஓட்ட விபரம் வருமாறு.  
- ஜே.எம் பெயார்லீ (பிடி)கிங் (ப) ஹோல்டிங் - 64
- ஜி. போய்கொட் (பிடி) களிச்சரன் (ப) ஹோல்டிங் - 57
- டி.டப்ளியு. ரன்டேல் (ப) கொப்ட் - 15
- ஜி. ஏ. கூச் (ப) கானர் - 32
- டி.ஐ. கவர் (ப) கானர் - 0
- இயன் பொத்தம் (பிடி) ரிச்சர்ட் (ப) கொப்ட் - 4
- டப்ளியு. லாகிங்ஸ் (ப) கானர்- 0
- பி. எச். எட்மண்ஸ் ஆட்டமிழக்காமல் - 5
- சீ. எம். ஓல்ட் (ப) கானர் - 0
- ஆர். டப்ளியு. டெய்லர் (பிடி) மெயுரி (ப) கானர் - 0
- எம். ஹன்றிக் (ப) கொப்ட் - 0  
உதிரிகள் 17  
**மொத்தம்** சகல விக்கட்டுக்களையும் இழந்து (51 ஓவர்கள்) 194  
**ஆட்டமிழந்த ஒழுங்கு:** 1-129 (பெயார்லீ), 2-135 (போய்கொட்), 3-183 (கூச்), 4-183 (கவர்), 5-186 (ரன்டேல்), 6-186 (லாகிங்ஸ்), 7-192 (பொத்தம்), 8-192 (ஓல்ட்), 9-194 (டெய்லர்), 10-194 (ஹன்றிக்)  
**மேற்கிந்தியத் தீவுகள் அணியின் பந்து வீச்சு**  
- எ.எம். ஈ. ரொபர்ட் 9 - 2 - 33 - 0
- எம்.ஏ. ஹோல்டிங் 8 - 1 - 16 - 2
- சீ.ஈ.எச். கொப்ட் 10 - 1 - 42 - 3
- ஜே. கானர் 11 - 0 - 38 - 5
- விவி ரிச்சர்ட் 10 - 0 - 35 - 0
- சி.எல். கிங் 3 - 0 - 13 - 0
# துடுப்பாட்ட உலகக்கிண்ண இறுதிப் போட்டி 1979

## முடிவு

லோட்ஸ் அரங்கில் நடந்த இறுதிப் போட்டியில் மேற்கிந்தியத் தீவுகள் அணி இங்கிலாந்து அணியை 92 ஓட்டங்களால் வெற்றியீட்டி இரண்டாவது உலகக் கிண்ணத்தைக் கைப்பற்றியது.  
**சிறப்பாட்டக்காரர்**
இப்போட்டியில் மேற்கிந்திய அணி **விவி ரிச்சர்ட்** சிறப்பாட்டக்காரராகத் தெரிவானார்.
# துடுப்பாட்ட உலகக்கிண்ண இறுதிப் போட்டி 1979

## ஆதாரம்

- தினமின (சிங்களம்) 25/26 சூன் 1979
# வார்ப்புரு:Infobox limited overs final

| data3 =  
| data4 =  
| label7 = நாள்
| data7 = }}  
| label8 = அரங்கம்
| data8 = }}} }}  
| label9 = } ஆட்ட நாயகன்
| data9 = }  
| label10 = } தொடர் ஆட்ட நாயகன்
| data10 = }  
| label11 = நடுவர்கள்
| data11 = }}  
| label12 = பார்வையாளர்கள்
| data12 = }}  
| below =
}}<noinclude></noinclude>
# டைகர் பயிற்சி

**டைகர் பயிற்சி** (*Exercise Tiger*) அல்லது **டைகர் நடவடிக்கை** இரண்டாம் உலகப் போரில் நடந்த ஒரு ஒத்திகைப் பயிற்சி நடவடிக்கை. நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல் வழி படையெடுப்புக்கு ஒரு முழு அளவு ஒத்திகையாக நடத்தப்பட்டது. இந்த ஒத்திகை நடந்து கொண்டிருக்கும் போது ஒரு நேச நாட்டு கப்பல் கூட்டத்தை ஜெர்மானியக் கடற்படைக் கப்பல்கள் தாக்கியதால் 749 அமெரிக்கப் படை வீரர்கள் மரணமடைந்தனர்.  
1943ம் ஆண்டின் பிற்பகுதியில் பிரிட்டனின் தெற்குப் பகுதியில் டெவன் மாவட்டம் அருகே உள்ள சுலாப்டன் (slapton) என்ற ஊரில் குடியிருந்தவர்கள் அனைவரும் அகற்றப்பட்டு, அப்பபகுதி படையெடுப்பு ஒத்திகைகளுக்குப் பயன்படுத்தப்படலாயிற்று. டிசம்பர் 1943ல் கடல்வழி படையிறக்க ஒத்திகைகள் ஆரம்பித்தன. அவற்றுள் ஒன்று டைகர் பயிற்சி. சுலாப்டன் கடற்கரையின் புவியியல் அமைப்பு யூட்டா கடற்கரையை ஒத்து இருந்ததால் ஏப்ரல் 1944ல் இங்கு படைகளைத் தரையிறக்கும் ஒத்திகை நிகழ்த்தப்பட்டது. 9 டாங்கு தரையிறக்கும் கப்பல்களும் (Tank landing ships) 30,000 வீரர்களும் இதில் பங்கேற்றனர். இந்த கப்பல் கூட்டத்தைப் பாதுகாக்கும் பொறுப்பு பிரிட்டானியக் கடற்படையிடம் கொடுக்கப்பட்டிருந்தது.  
ஏப்ரல் 28 அன்று ஒத்திகையில் ஈடுபட்டிருந்த நேசநாட்டுக் கப்பல் கூட்டம் லைம் குடா அருகே ஜெர்மானிய ரோந்துப் படகுகளின் கண்ணில் சிக்கியது. அடுத்து நடந்த சண்டையில் இரு தரையிறக்கக் கப்பல்கள் முழுவதும் சேதமடைந்தன. அவற்றில் இருந்த 638 வீரர்கள் மரணமடைந்தனர். மேலும் ஒத்திகையின் போது தங்கள் தரப்பினரின் தாக்குதலில் மேலும் நூற்றுக்கணக்கானோர் பலியானார்கள். இந்த மோதல் லைம் குடா சண்டை என்று அழைக்கப்படுகிறது. அமெரிக்கப் படைகளும், பிரிட்டானியப் படைகளும் வெவ்வேறு வானொலி அலைவரிசைகளைப் பயன்படுத்தியதால் தொடர்பு கொள்வதில் ஏற்பட்ட குழப்பம், உயிர்காப்புச்சட்டை அணிவதில் வீரர்களுக்குப் பயிற்சியின்மை, மூழ்கும் கப்பல்களிலிருந்து தப்பியவர்களைக் கடலிலிருந்து காப்பாற்ற சிறு படகுகள் இல்லாதது போன்ற பற்றாக்குறைகளால் உயிரிழப்பு அதிகமாக இருந்தது. டைகர் பயிற்சியில் கற்ற பாடங்களால் நேச நாட்டு உத்தியாளர்கள் இக்குறைகளை நிவர்த்தி செய்ய பல மாற்றங்களை மேற்கொண்டனர். இப்பயிற்சியில் இறந்த வீரர்களின் குடும்பங்களுக்கு அவர்களது மரணச்செய்தி சொல்லப்படவில்லை. நார்மாண்டி படையெடுப்புத் தொடர்பான அனைத்து விஷயங்களும் மிக இரகசியமாக வைக்கப்பட்டிருந்ததால் படையெடுப்பு நிகழ்ந்து சில மாதங்களுக்குப் பிறகே அவர்களது குடும்பங்களுக்குச் செய்தி அனுப்பப்பட்டது.
# பன்னாட்டு இருபது20

**பன்னாட்டு இருபது20 ** (**Twenty20 International** அல்லது **T20I**)என இரு நாடுகளின் தேசியத் துடுப்பாட்ட அணிகளிடையே ஓரணிக்கு 20 ஓவர்கள் என்ற வடிவத்தில் ஆடப்படும் துடுப்பாட்ட வகை ஆகும். இது இருபது20 துடுப்பாட்ட விதிகளின்படி ஆடப்படுவதாகும். முதல் பன்னாட்டு இருபது20 17 பிப்ரவரி 2005 அன்று ஆத்திரேலியாவிற்கும் நியூசிலாந்திற்கும் இடையே ஆக்லாந்தில் உள்ள ஈடன் பூங்காவில் நடைபெற்றது. ஆத்திரேலியா 44 ஓட்டங்களில் வென்றது.
# பன்னாட்டு இருபது20

## பன்னாட்டு இருபது20 அணிகள்

ஒவ்வொரு நாடும் பன்னாட்டுப் போட்டியொன்றில் முதலில் பங்கெடுத்த நாள் அடைப்புக் குறிக்குள் காட்டப்பட்டுள்ளது.  
1. (17 பிப்ரவரி, 2005)
1. (17 பிப்ரவரி, 2005)
1. (13 ஜுன், 2005)
1. (21 அக்டோபர், 2005)
1. (16 பிப்ரவரி, 2006)
1. (15 ஜுன், 2006)
1. (28 ஆகத்து, 2006)
1. (28 நவம்பர், 2006)
1. (28 நவம்பர், 2006)
1. (1 டிசம்பர், 2006)
1. (1 செப்டெம்பர், 2007)
1. (12 செப்டெம்பர், 2007)
1. (2 ஆகத்து, 2008)
1. (2 ஆகத்து, 2008)
1. (2 ஆகத்து, 2008)
1. (3 ஆகத்து, 2008)
1. (2 பிப்ரவரி, 2010)
# பன்னாட்டு இருபது20

## ப.து.அ உலக இருபது20

பதுஅ உலக இருபது20 போட்டிகள் இரண்டாண்டுகளுக்கு ஒருமுறை நடத்தத் திட்டமிடப்பட்டுள்ளது.  
- தென்னாபிரிக்கா 2007: இந்தியா - வாகையாளர், பாக்கித்தான் - இரண்டாமிடம்.  
- இங்கிலாந்து 2009: பாக்கித்தான் - வாகையாளர், இலங்கை - இரண்டாமிடம்.  
- மேற்கிந்தியத் தீவுகள் 2010: இங்கிலாந்து துடுப்பாட்ட அணி - வாகையாளர், ஆத்திரேலியா - இரண்டாமிடம்.
# பன்னாட்டு இருபது20

## புள்ளிவிவரங்கள்

### முடிவுகளின் மேலோட்டம்

| தரவரிசை | அணி | ஆட்டங்கள் | வெற்றிகள் | தோல்விகள் | சமன்கள் | முடிவிலிகள் | வெற்றி % | புள்ளிகள் |
| --- | --- | --- | --- | --- | --- | --- | --- | --- |
| 1 | 37 | 25 | 12 | 0 | 0 | 67.57 | 126 |  |
| 2 | 34 | 20 | 14 | 0 | 0 | 58.82 | 120 |  |
| 3 | 45 | 27 | 17 | 1 | 0 | 61.11 | 118 |  |
| 4 | 39 | 21 | 16 | 1 | 1 | 56.58 | 113 |  |
| 5 | 27 | 14 | 11 | 1 | 1 | 55.76 | 113 |  |
| 6 | 34 | 17 | 15 | 0 | 2 | 53.12 | 107 |  |
| 7 | 43 | 19 | 21 | 3 | 0 | 47.67 | 86 |  |
| 8 | 28 | 11 | 15 | 2 | 0 | 42.85 | 85 |  |
| 9 | 14 | 3 | 10 | 1 | 0 | 25.00 | 45 |  |
| 10 | 16 | 3 | 13 | 0 | 0 | 18.75 | 31 |  |
| 11 | 10 | 6 | 3 | 0 | 1 | 66.66 | 23 |  |
| 12 | 17 | 7 | 8 | 0 | 2 | 46.66 | 14 |  |
| 13 | 11 | 3 | 7 | 1 | 0 | 31.81 | 14 |  |
| 14 | 8 | 4 | 4 | 0 | 0 | 50.00 | 10 |  |
| 15 | 12 | 4 | 8 | 0 | 0 | 33.33 | 8 |  |
| 16 | 12 | 2 | 9 | 0 | 1 | 18.18 | 5 |  |
| 17 | 3 | 0 | 3 | 0 | 0 | 00.00 | 0 |  |
| <small>Source: Cricinfo.com, last updated 09 January 2011, includes T20I #195</small> | } |  |  |  |  |  |  |  |  
*முடிவுகளின் விழுக்காடு 'முடிவிலிகளை' நீக்கியும் 'சமன்களுக்கு' வெற்றியில் பாதி புள்ளிகள் கொடுத்தும் கணக்கிடப்பட்டுள்ளது. *  
* பௌல்அவுட் முறையில் வெற்றி தீர்மானிக்கப்பட்ட சமனில் முடிந்த ஆட்டங்களும் சமன் என்றே பட்டியலிடப்பட்டுள்ளன.*